laion/Wikipedia-Exotic huggingface dataset:
চন্দ্রকান্ত পাটণকর

চন্দ্রকান্ত ত্রিম্বক পাটণকর (উচ্চারণ; হিন্দি: चंद्रकांत पाटणकर; জন্ম: ২৪ নভেম্বর, ১৯৩০) তৎকালীন ব্রিটিশ ভারতের মহারাষ্ট্রের রাইগড় এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন চন্দ্রকান্ত পাটণকর। ১৯৪৯-৫০ মৌসুম থেকে ১৯৬৭-৬৮ মৌসুম পর্যন্ত চন্দ্রকান্ত পাটণকরের প্রথম-শ্রেণীর খেলোয়াড়ী জীবন চলমান ছিল। নিচেরসারির কার্যকরী ব্যাটসম্যান হিসেবে সুনাম কুড়ান। দুই দশকের অধিক সময় প্রথম-শ্রেণীর ক্রিকেট খেলেন। সমগ্র খেলোয়াড়ী জীবনে ১৫.৭১ গড়ে এক সেঞ্চুরি সহযোগে ৫০৩ রান করেন। ৫৮টি ডিসমিসালের ৩৮টি কটে হয়েছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চন্দ্রকান্ত পাটণকর। ২৮ ডিসেম্বর, ১৯৫৫ তারিখে কলকাতায় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। পঞ্চাশের দশকে ভারতীয় ক্রিকেট দল নির্বাচকমণ্ডলীর সভাপতির দায়িত্ব পালনকালে লালা অমরনাথ তরুণ খেলোয়াড়দেরকে সাহসী করে তোলার প্রত্যয় নিয়ে পরীক্ষামূলকভাবে জাতীয় দলে অন্তর্ভুক্ত করেন। এরই ধারাবাহিকতায় চন্দ্রকান্ত পাটণকরকে বিস্ময়করভাবে নিয়মিত উইকেট-রক্ষক ও বোম্বে দলের সঙ্গী নরেন তামানে’র পরিবর্তে ভারত দলের সদস্য করা হয়। ১৯৫৫-৫৬ মৌসুমে নিউজিল্যান্ড দল ভারত গমনে আসে। এ সফরে পাঁচ-টেস্ট নিয়ে গড়া সিরিজের চতুর্থ টেস্টে কলকাতায় নিউজিল্যান্ডের বিপক্ষে খেলেন তিনি। তবে, খেলায় তেমন খারাপ করেননি। প্রথমে দলের সংগ্রহ ৮৮/৭ থাকাকালে জেএম গৌরপদের সাথে অষ্টম উইকেট জুটিতে ৩৭ রানের জুটি গড়েন। ১৩ রানে বিদেয় নেন তিনি। পরবর্তীতে উইকেটের পিছনে অবস্থান করেন উদ্বোধনী ব্যাটসম্যান গর্ডন লেগাট ও বার্ট সাটক্লিফকে গ্লাভসবন্দীর মাধ্যমে বিদেয় করেন। এরপর টনি ম্যাকগিবনকে স্ট্যাম্পিং ও জ্যাক অ্যালাব্যাস্টারকে কট করেন। তবে, সিরিজের চূড়ান্ত খেলায় পুনরায় নরেন তামানে এ স্থান দখল করে নেন। তাসত্ত্বেও, নরেন তামানে ও নানা জোশী’র প্রত্যাবর্তনে আর তাকে জাতীয় দলে খেলতে দেখা যায়নি। "Chandrakant Patankar"। www.cricketarchive.com। সংগ্রহের তারিখ ২০১২-০১-০৮।  "Scorecard: India v New Zealand"। www.cricketarchive.com। ১৯৫৫-১২-২৮। সংগ্রহের তারিখ ২০১২-০১-০৮।  ইএসপিএনক্রিকইনফোতে চন্দ্রকান্ত পাটণকর (ইংরেজি) ক্রিকেটআর্কাইভে চন্দ্রকান্ত পাটণকর (সদস্যতা প্রয়োজনীয়) (ইংরেজি)
বড় ফ্লেমিঙ্গো

বড় ফ্লেমিংগো (Phoenicopterus roseus) হলো ফ্ল্যামিংগো পরিবারের সর্বাধিক বিস্তৃত প্রজাতি। আফ্রিকা, দক্ষিণ-পশ্চিম ইউরোপ এবং দক্ষিণ এশিয়ার জলাভূমি অঞ্চলে এটি পাওয়া যায়। এটি ফ্লেমিংগোর সবচেয়ে বড় আকারের প্রজাতি, যার গড় দৈর্ঘ্য ৫ ফুট এবং ভর ৮ পাউন্ড। এদের ডানার দৈর্ঘ্য ৪ থেকে ৬ ফুট। বড় ফ্লেমিংগো বন্য পরিবেশে ২০ বছর পর্যন্ত বেঁচে থাকে। এদের খাদ্যতালিকায় বীজ, শেত্তলা এবং ছোট ছোট ইনভার্টিব্রেটস থাকে। পাখিটি নোনা জলযুক্ত কাঁদা সমতল এবং অগভীর উপকূলীয় উপহ্রদে বাস করে। এরা পা ব্যবহার করে পানিকে কাদা করে ফেলে, তারপর কাদা হতে ঠোটের মাধ্যমে জল চুষে অন্যত্র ফেলে দেয় এবং ছোট চিংড়ি, বীজ, নীল-সবুজ শেত্তলা, মাইক্রোস্কোপিক জীব এবং মল্লাস্কা ছেঁকে বের করে। বড় ফ্লেমিংগো মূলত মাথা নিচু করে খাবার গ্রহণ করে। এর উপরের চোয়াল নড়াচড়ার যোগ্য এবং তার খুলির সাথে দৃঢ়ভাবে যুক্ত বা স্থির নয়। এটি জুনাগড় রাজ্যের রাষ্ট্রীয় পাখি ছিল। উইকিমিডিয়া কমন্সে বড় ফ্লেমিঙ্গো সংক্রান্ত মিডিয়া রয়েছে। BirdLife International (2008). Phoenicopterus roseus. 2008 IUCN Red List of Threatened Species. IUCN 2008. Retrieved on 17 April 2009. "Flamingo Feeding"। Stanford University। সংগ্রহের তারিখ ১১ মার্চ ২০১৩।  Performing greater flamingos in open field Greater flamingo - Species text - The Atlas of Southern African Birds
চাটখিল

চাটখিল বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি চাটখিল উপজেলার সদর। শহরটি চাটখিল উপজেলার বৃহত্তম শহর। বাংলাদেশ আদমশুমারী ২০১১ অনুযায়ী চাটখিল শহরের মোট জনসংখ্যা ৩১,৩৯৫ জন যার মধ্যে ১৫,২৫৮ জন পুরুষ এবং ১৬,১৩৭ জন নারী। এ শহরের পুরুষ এবং নারী অনুপাত ৯৮৫। শহরে মোট হোল্ডিং সংখ্যা রয়েছে ৬,০৮৪টি। শহরটির অবস্থানের অক্ষাংশ ও দ্রাঘিমাংশ হল ২৩°০৩′০৭″ উত্তর ৯০°৫৮′৩৮″ পূর্ব﻿ / ﻿২৩.০৫১৮০৮° উত্তর ৯০.৯৭৭২৮৭° পূর্ব﻿ / 23.051808; 90.977287। সমুদ্র সমতল থেকে শহরটির গড় উচ্চতা ৭.৯৩ মিটার। ১৯৯৫ সালে চাটখিল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চাটখিল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত । ১৩.৮১ বর্গ কি.মি. আয়তনের চাটখিল শহর এলাকাটি চাটখিল পৌরসভা দ্বারা পরিচালিত হয়। চাটখিল শহরের স্বাক্ষরতার হার হলো শতকরা ৭০.১ ভাগ। গুরুত্বপূর্ণ শিক্ষা প্রতিষ্ঠানের মধ্যে রয়েছে চাটখিল সরকারি বালিকা উচ্চ বিদ্যালয়, চাটখিল আদর্শ সরকারি প্রাথমিক বিদ্যালয়,ভীমপুর সরকারি প্রাথমিক বিদ্যালয়, ভীমপুর বহুমুখী উচ্চ বিদ্যালয়, চাটখিল কামিল মাদরাসা ইত্যাদি "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৮। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Chatkhil, Bangladesh"। distancesto.com। সংগ্রহের তারিখ ২০২০-০১-২১।  "ডিজিটাল পৌরসভা গড়তে কাজ করছি: চাটখিল পৌরসভার মেয়র"। দৈনিক যুগান্তর। সংগ্রহের তারিখ ২০২০-০১-২১।
বড় পানকৌড়ি

বড় পানকৌড়ি (Phalacrocorax carbo) হলো সামুদ্রিক পাখির পানকৌড়ি পরিবারের সদস্য। এটি একটি বড়সড় আকারের কালো রঙের পাখি যা প্রাচীন আমেরিকা ও উত্তর আমেরিকার আটলান্টিক উপকূলের বেশিরভাগ অঞ্চলে প্রজনন সম্পন্ন করে। বিশ্বের বিভিন্ন অংশে এদের আকারে প্রচুর পার্থক্য রয়েছে। তবে এপর্যন্ত ১.৫ কেজি (৩.৩ পা) থেকে ৫.৩ কেজি (১২ পা). পর্যন্ত ভরের পার্থক্য আছে বলে জানা গেছে। Cranium On Farmoor Reservoir, Oxfordshire Above Farmoor Reservoir, Oxfordshire Colony in Juodkrantė, Lithuania, and damage to the trees in which they are nesting Drawing by Jos Zwarts In lake Vistonis, Greece Resting on a post in a port in Den Oever, the Netherlands Stretching wings while sitting on a pole Great cormorant hunting in Odessa BirdLife International (২০১৯)। "Phalacrocorax carbo"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2019: e.T22696792A155523636। ডিওআই:10.2305/IUCN.UK.2018-2.RLTS.T22696792A155523636.en । সংগ্রহের তারিখ ১৩ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) |date= / |doi= mismatch It is also known as the great black cormorant across the Northern Hemisphere, the black cormorant in Australia, the large cormorant in India and the black shag in New Zealand. Ribak, Gal; Weihs, Daniel & Arad, Zeev 2005. Water retention in the plumage of diving great cormorants Phalacrocorax carbo sinensis. Journal of Avian Biology 36 (2): 89. [১] "Cormorant, in Canadian Encyclopedia"। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
কবিরহাট

কবিরহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি কবিরহাট উপজেলার সদর। শহরটি কবিরহাট উপজেলার বৃহত্তম শহর। বাংলাদেশ আদমশুমারী ২০১১ অনুযায়ী কবিরহাট শহরের মোট জনসংখ্যা ১৭,৪৪৮ জন যার মধ্যে ৮,২২৪ জন পুরুষ এবং ৯,২২৪ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৩,২৪০টি। শহরটির অবস্থানের অক্ষাংশ ও দ্রাঘিমাংশ হল ২২°৪৭′৪৪″ উত্তর ৯১°১১′৫৬″ পূর্ব﻿ / ﻿২২.৭৯৫৬৪৩° উত্তর ৯১.১৯৮৯১৭° পূর্ব﻿ / 22.795643; 91.198917। সমুদ্র সমতল থেকে শহরটির গড় উচ্চতা ৯.৬১ মিটার। ১৯৯২ সালে কবিরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কবিরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৯.৭৪ বর্গ কি.মি. আয়তনের কবিরহাট শহর এলাকাটি কবিরহাট পৌরসভা দ্বারা পরিচালিত হয়। কবিরহাট শহরের স্বাক্ষরতার হার হলো শতকরা ৬১.৭ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৮। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Kabirhat, Bangladesh"। distancesto.com। সংগ্রহের তারিখ ২০২০-০১-২১।  "এক নজরে কবিরহাট পৌরসভা"। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
বিশালাক্ষী

বিশালাক্ষী একজন হিন্দু দেবী। তিনি শিবের স্ত্রী সতীর এক রূপ। ভারতের বারাণসী শহরের বিশ্বনাথ মন্দিরের পশ্চাদে মীরঘাটে বিশালাক্ষী দেবীর প্রধান মন্দিরটি অবস্থিত। হিন্দু বিশ্বাস অনুযায়ী এই মন্দির পুরাণে উল্লিখিত ৫১ শক্তিপীঠের অন্যতম।বাংলার লৌকিক দেবী ও বটে। পশ্চিমবঙ্গের একাধিক অঞ্চলেও দেবী বিশালাক্ষীর মন্দির দেখা যায়।বাঁকুড়া জেলার শুশুনিয়ার বিশালাক্ষী বা বাশুলি দেবীর মন্দির। শ্রীকৃষ্ণকীর্তন রচয়িতা বড়ু চণ্ডীদাস যার পুজারি ছিল।দেবী বিশালাক্ষীর ধ্যান মন্ত্র হল: || মুলেন ব্যাপকং ন্যাসং ধ্যায়েদেবীং পরাং শিবাম। ধ্যায়েদেবীং বিশালাক্ষীং তপ্তজাম্বুনদপ্রভাম।। দ্বিভুজাম্বিকাং চণ্ডীং খড়গখেটকধারিণীম। নানালংকারসুভগাং রক্তাম্বরধরাং শুভাম।। সদা ষোড়শবর্ষীয়াং। প্রসন্নাস্যাং ত্রিলোচনাম মুণ্ডমালাবলি রম্য পীনোন্নতপয়োধরাম শবোপরী মহাদেবীং জটামুকুটমণ্ডিতাম শত্রুক্ষয়করাং দেবীং সাধকভিস্টদায়িকম সর্বসৌভাগ্যজননী মহা সম্পদপ্রদং স্মরেৎ ||১ সুন্দরবন তথা বাংলার কৃষিজীবী, জলজীবী ও বনজীবী লোকসমাজে জঙ্গলজননী বিশালাক্ষীর প্রভাব অসীম। এক সময় সুন্দরবনের জঙ্গলমহল যত প্রসারিত হয়েছে; বিশালাক্ষী পূজার ক্ষেত্র ততই বিস্তৃ্ত‌ হয়েছে। কৃষক, জেলে, মৌয়ালি-বাওয়ালি প্রভৃতি পেশার মানুষের নয়নের মণি ইনি। কথিত আছে, বিষ্ণুর সুদর্শন চক্রে সতীর দেহ ছিন্নভিন্ন হওয়ার সময় দেবীর কর্ণ ও কুণ্ডল এখানে পতিত হয়েছিল। আদি শঙ্কর এই পীঠস্থান কে অষ্টাদশ মহাশক্তিপীঠ এর অন্তর্ভুক্ত করেছেন। দেবী এখানে মণিকর্ণিকা নামেও পরিচিত। তবে কোনো কোনো পণ্ডিত মনে করেন, কর্ণকুণ্ডল অলংকারমাত্র, তা দেহের অঙ্গ নয়। তাই এই মন্দিরকে শক্তিপীঠ না বলে উপপীঠ বলাই শ্রেয়। অন্য একটি কাহিনিসূত্র থেকে জানা যায়, এই মন্দির একটি শক্তিপীঠ। কারণ এখানে দেবীর তিন অক্ষি বা চোখের একটি পতিত হয়েছিল। দেবীর দিব্যচক্ষু সমগ্র বিশ্বকে দেখতে পায়, তাই দেবীর নাম এখানে বিশালাক্ষী। এই পীঠের শিব কালভৈরব নামে পরিচিত। BanglaNews24.com। "মানুষ দেবী মানুষ দেবতা"। banglanews24.com (ইংরেজি ভাষায়)। সংগ্রহের তারিখ ২০১৯-০৩-০৯।  "বেহেস্তের দূত বা স্বর্গের দেবতারা নয়, আজও সুন্দরবন রক্ষা করেন আরবকন্যা বনবিবি"। TheWall (ইংরেজি ভাষায়)। ২০১৯-০১-১২T১৭:৫৮:২৩+০৫:৩০। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ 2019-03-09।  এখানে তারিখের মান পরীক্ষা করুন: |তারিখ= (সাহায্য) Varanasi - the city of light by Diana L. Ek. বর্তমান পত্রিকা , ১৪১০ শারদ সংখ্যা (কাশীর বিশ্বনাথ বিশ্বনাথের কাশী, সুমন গুপ্ত, পৃষ্ঠা ৬০)
সেনবাগ

সেনবাগ বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি সেনবাগ উপজেলার সদর। শহরটি সেনবাগ উপজেলার বৃহত্তম শহর। বাংলাদেশ আদমশুমারী ২০১১ অনুযায়ী সেনবাগ শহরের মোট জনসংখ্যা ২৬,৮০৭ জন যার মধ্যে ১২,৬৩৭ জন পুরুষ এবং ১৪,১৭০ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৫,১২০টি। শহরটির অবস্থানের অক্ষাংশ ও দ্রাঘিমাংশ হল স্থানাঙ্ক: অজানা আর্গুমেন্ট বিন্যাস {{#coordinates:}}: অক্ষাংশ সঠিক নয়। সমুদ্র সমতল থেকে শহরটির গড় উচ্চতা ১০.৫১ মিটার। ২০০২ সালে সেনবাগ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সেনবাগ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৫টি মহল্লায় বিভক্ত । ১৪.৮৭ বর্গ কি.মি. আয়তনের সেনবাগ শহরের ৮.০১ বর্গ কি.মি. এলাকা সেনবাগ পৌরসভা দ্বারা পরিচালিত হয়। সেনবাগ শহরের স্বাক্ষরতার হার হলো শতকরা ৬১.৭ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৯। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Senbagh, Bangladesh"। distancesto.com। সংগ্রহের তারিখ ২০২০-০১-২১।  "এক নজরে সেনবাগ পৌরসভা"। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
ছোট পানকৌড়ি

ছোট পানকৌড়ি (Microcarbo niger) সামুদ্রিক পাখির পানকৌড়ি পরিবারের সদস্য। ভারতীয় পানকৌড়ির তুলনায় সামান্য ছোট এবং এর একটি ছোট চঞ্চু রয়েছে। এরা দক্ষিণ এশিয়ায় ব্যাপকভাবে বিচরণ করে এবং এদেরকে পূর্বদিকে জাভা পর্যন্ত পাওয়া যায়। তবে জাভাতে এটি কখনও কখনও জাভাই পানকৌড়ি নামে পরিচিত হয়ে থাকে। পক্ষিবিদ ভিয়েলোট ১৮১৭ সালে এই প্রজাতিটিকে হাইড্রোকোরাক্স নাইজার হিসাবে বর্ণনা করেছিলেন। হাইড্রোকোরাক্সের আক্ষরিক অর্থ জল কাক। পরে এটি ফ্যালাক্রোকোরাক্স গণের অন্যান্য প্রাণীর সাথে অন্তর্ভুক্ত করা হয়েছিল, তবে কিছু গবেষণায় মাইক্রোকার্বো গণের অধীনে ছোট "মাইক্রোকরমরেন্টস" নামে এদেরকে অন্তর্ভুক্ত করে রাখা হয়েছে। ছোট পানকৌড়ি ভারত, শ্রীলঙ্কা, বাংলাদেশ, পাকিস্তান এবং নেপাল এর নিম্নভূমি জুড়ে পাওয়া যায়। মিয়ানমার, থাইল্যান্ড, লাওস, কম্বোডিয়া এবং ইন্দোনেশিয়ার বিভিন্ন অঞ্চলেও এদেরকে পাওয়া যায়। এটি হিমালয়ে পাওয়া যায় নি, তবে লাদাখে কিছু যাযাবর ছোট পানকৌড়ি পাখি দেখা গেছে। এরা জলাভূমিতে বাস করে, ছোট ছোট পুকুর থেকে শুরু করে বড় হ্রদ এবং কখনও কখনও জোয়ার বা স্রোতের মোহনায়ও বাস করে। BirdLife International (2012) Microcarbo niger; The IUCN Red List of Threatened Species, Versión 2014.2. Rasmussen, PC & Anderton, JC (২০০৫)। Birds of South Asia. The Ripley Guide. Volume 2। Washington DC and Barcelona: Smithsonian Institution and Lynx Edicions। পৃষ্ঠা 52।  Siegel-Causey, D (১৯৮৮)। "Phylogeny of the Phalacrocoracidae" (পিডিএফ)। Condor। 90 (4): 885–905। ডিওআই:10.2307/1368846।  Sangha, H. S. & Naoroji, R.। "Occurrence of Little Cormorant Phalacrocorax niger in Ladakh"। Journal of the Bombay Natural History Society। 102 (1): 99।  Ali, S. & Ripley, S.D. (১৯৭৮)। Handbook of the Birds of India and Pakistan। 1 (2 সংস্করণ)। New Delhi: Oxford University Press। পৃষ্ঠা 41–43।
সোনাইমুড়ী

সোনাইমুড়ী বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি সোনাইমুড়ী উপজেলার সদর। শহরটি সোনাইমুড়ী উপজেলার বৃহত্তম শহর। বাংলাদেশ আদমশুমারী ২০১১ অনুযায়ী সোনাইমুড়ী শহরের মোট জনসংখ্যা ৩৪,২১৮ জন যার মধ্যে ১৬,৫৯০ জন পুরুষ এবং ১৭,৬২৮ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৬,১৬২টি। শহরটির অবস্থানের অক্ষাংশ ও দ্রাঘিমাংশ হল ২৩°০২′১৫″ উত্তর ৯১°০৬′০২″ পূর্ব﻿ / ﻿২৩.০৩৭৬০১° উত্তর ৯১.১০০৫৩৫° পূর্ব﻿ / 23.037601; 91.100535। সমুদ্র সমতল থেকে শহরটির গড় উচ্চতা ১১.৬৬ মিটার। ২০০৪ সালে সোনাইমুড়ী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সোনাইমুড়ী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ১৩.১১ বর্গ কি.মি. আয়তনের সোনাইমুড়ী শহরের এলাকাটি সোনাইমুড়ী পৌরসভা দ্বারা পরিচালিত হয়। সোনাইমুড়ী শহরের স্বাক্ষরতার হার হলো শতকরা ৬২.০ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৯। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Sonaimuri, Bangladesh"। distancesto.com। সংগ্রহের তারিখ ২০২০-০১-২১।  "এক নজরে সোনাইমুড়ী পৌরসভা"। ১৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
এম এ জব্বার (দ্ব্যর্থতা নিরসন)

এম এ জব্বার নামটি দিয়ে বোঝানো হতে পারে - এম এ জব্বার -বাংলাদেশী রাজনীতিবিদ এবং পিরোজপুর-৩ ও পিরোজপুর-৪ আসনের সাবেক সাংসদ। এম. এ. জব্বার (রাজনীতিবিদ) -বাংলাদেশী রাজনীতিবিদ এবং সাতক্ষীরা-২ এর সাবেক সংসদ সদস্য। আবদুল জব্বার (ভাষা শহীদ), বাংলাদেশের ভাষা শহীদ। আব্দুল জব্বার, বাংলাদেশের জনপ্রিয় সংগীত শিল্পী। আবদুল জব্বার (জ্যোতির্বিজ্ঞানী), বাংলাদেশের জ্যোতির্বিজ্ঞানী। আবদুল জব্বার (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা। আবদুল জব্বার, স্বাধীনতা যুদ্ধের খেতাবপ্রাপ্ত মুক্তিযোদ্ধা। আবদুল জব্বার খান (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
গ্রিন লাইফ মেডিকেল কলেজ

গ্রিন লাইফ মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৮ সালে এটি রাজধানী ঢাকার গ্রিনরোডে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি একটি অলাভজনক প্রাইভেট মেডিকেল কলেজ। কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত। ২০০৫ সালে দেশের ৫০ জন ডাক্তার মিলে একটি হাসপাতাল প্রতিষ্ঠা করেন। নাম দেন গ্রিন লাইফ হাসপাতাল। পরবর্তীতে ২০০৯ সালে প্রতিষ্ঠিত হয় গ্রিন লাইফ মেডিকেল কলেজ। এই কলেজটি ২০০৯ সালে প্রতিষ্ঠা লাভ করে। কলেজটি ২০১০ সালে প্রথম ব্যাচে ৫১ জন শিক্ষার্থী ভর্তির মাধ্যমে কার্যক্রম শুরু করে। প্রতিষ্ঠার পর থেকে কলেজটি দ্রুত বিকাশ লাভ করেছে। বর্তমানে প্রতি বছর ১১০ জন শিক্ষার্থীকে ভর্তি করানো হয়। এর মধ্যে বিদেশী শিক্ষার্থীদের জন্য বেশ কয়েকটি আসন সংরক্ষিত। বর্তমানে ৭৬ জন বিদেশী শিক্ষার্থী পড়াশোনা করছে, তাদের মধ্যে ৫০ জন শিক্ষার্থী পুরুষ এবং ১৬ জন মহিলা। মেডিকেল কলেজ ও হাসপাতাল কমপ্লেক্স রোগীদের জন্য প্রায় ৫০০ শয্যা বিশিষ্ট দুটি বহুতল সম্পূর্ণ শীতাতপ নিয়ন্ত্রিত ভবনে প্রতিষ্ঠিত হয়েছে। বিল্ডিংটি অত্যাধুনিক অবকাঠামোতে সজ্জিত বহির্বিভাগ এবং রোগীদের পর্যাপ্ত সুবিধা রয়েছে। এটির পনেরো তলা বিশিষ্ট নিজস্ব একাডেমিক বভন রয়েছে, জানুয়ারি ২০১৮ থেকে এই ভবনে কার্যক্রম পরিচালনা করে থাকে, এর আগে হাসপাতাল ভবনে সমস্ত একাডেমিক কার্যক্রম পরিচালিত হতো। আরও বিস্তারের জন্য মেডিকেল কলেজটির পূর্বাচল নতুন শহরে ২০০ দশমিক দশমিক জমি রয়েছে। বাংলাদেশের মেডিকেল কলেজসমূহের তালিকা। "ঢাকা বিভাগ" |ইউআরএল= এর মান পরীক্ষা করুন (সাহায্য)। http (ইংরেজি ভাষায়)। সংগ্রহের তারিখ ২০২০-০১-২৪। [স্থায়ীভাবে অকার্যকর সংযোগ] "Green Life Medical College"। www.greenlife.edu.bd। সংগ্রহের তারিখ ২০২০-০১-২৪।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  অফিসিয়াল ওয়েবসাইট
বড় খোঁপাডুবুরি

বড় খোঁপাডুবুরি (Podiceps cristatus) হলো জলবাসী পাখির খোঁপাডুবুরি পরিবারের সদস্য যারা দীর্ঘকালীন সঙ্গম প্রদর্শনের জন্য খ্যাত। এর বৈজ্ঞানিক নামটি লাতিন থেকে এসেছে: পডিসিপস গণের নাম এসেছে পডিসিস থেকে এবং ক্রিস্ট্যাটাস হলো এদের প্রজাতিগত নাম যার অর্থ "ঝুঁটিওয়ালা"। বড় খোঁপাডুবুরি হলো খোঁপাডুবুরি বা গ্রীব পরিবারের বৃহত্তম সদস্য যেটি প্রাচীন বিশ্বে পাওয়া যায়, আমেরিকায় এর কিছু বৃহৎ প্রজাতি বাস করে। এরা সাধারণত ৪৬–৫১ সেমি (১৮–২০ ইঞ্চি) লম্বা হয়, ৫৯–৭৩ সেমি (২৩–২৯ ইঞ্চি) উইংস্প্যান এবং ০.৯ থেকে ১.৫ কেজি (২.০ থেকে ৩.৩ পা) ওজন বিশিষ্ট। তরুণ বড় খোঁপাডুবুরিরা স্বতন্ত্র কারণ তাদের মাথা কালো এবং সাদা রঙের ডোরাকাটা। কিন্তু প্রাপ্তবয়স্ক হয়ে উঠলে এই চিহ্নগুলো মুছে যায়। বড় খোঁপাডুবুরি মিঠাপানির হ্রদে উদ্ভিজ্জ অঞ্চলে বড় খোঁপাডুবুরি বংশবৃদ্ধি করে থাকে। এর একটি উপ-প্রজাতি পি. সি. ক্রিস্ট্যাটাস (P. c. cristatus) ইউরোপ এবং এশিয়া জুড়ে পাওয়া যায়। এটি এর পরিসরের মধ্য পশ্চিমের বাসিন্দা, তবে শীতল অঞ্চলগুলো থেকে স্থানান্তরিত হয়েছে। ৫,৬০০ ফুট উচ্চ উচ্চতায় জলাশয়ে বড় খোঁপাডুবুরির একটি ঝাঁক, কাঞ্চনজঙ্ঘা, সিকিম, ভারত প্রাপ্তবয়স্কদের সাথে কিশোর Head of juvenile with characteristic stripes Adult ready to feed its young in Scotland Mating ritual, Otmoor, Oxfordshire Male displaying during mating ritual, Otmoor, Oxfordshire Great Crested Grebe courtship display at Hyde Park, London, UK Podiceps cristatus with nest and eggs, Sweden 2013 বাসার মধ্যে পোডিসেপস ক্রাইস্ট্যাটাস, সুইডেন, ২০১৩ পোডিসেপস ক্রাইস্ট্যাটাস, সুইডেন, ২০১৫ পোডিসেপস ক্রাইস্ট্যাটাস, সুইডেন, ২০১৫ পোডিসেপস ক্রাইস্ট্যাটাস, সুইডেন, ২০১৫ পোডিসেপস ক্রাইস্ট্যাটাস, সুইডেন, ২০১৫ Museum specimen পডিসেপস ক্রাইস্ট্যাটাস, সার্বিয়া, ২০১৯ পডিসেপস ক্রাইস্ট্যাটাস, সার্বিয়া, ২০১৯ পডিসেপস ক্রাইস্ট্যাটাস, সার্বিয়া, ২০১৯ BirdLife International (২০১২)। "Podiceps cristatus"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2012। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url Jobling, James A (২০১০)। The Helm Dictionary of Scientific Bird Names। London: Christopher Helm। পৃষ্ঠা 122, 341। আইএসবিএন 978-1-4081-2501-4।  "Great crested grebe videos, photos and facts – Podiceps cristatus"। ARKive। ২০১২-০৮-২৩ তারিখে মূল থেকে আর্কাইভ করা। সংগ্রহের তারিখ ২৭ জুন ২০১২।  Burnie, D.; Wilson, D.E., সম্পাদকগণ (২০০৫)। Animal: The Definitive Visual Guide to the World's Wildlife। DK Adult। আইএসবিএন 0789477645।
নলছিটি

নলছিটি বাংলাদেশের দক্ষিণাঞ্চলের বরিশাল বিভাগের অন্তর্গত ঝালকাঠি জেলায় অবস্থিত একটি শহর। প্রশাসনিকভাবে শহরটি নলছিটি উপজেলার সদর। শহরটি নলছিটি উপজেলার বৃহত্তম এবং প্রধান শহরাঞ্চল। বাংলাদেশ আদমশুমারী ২০১১ অনুযায়ী নলছিটি শহরের মোট জনসংখ্যা ৩০,৮০৫ জন যার মধ্যে ১৪,৭০৬ জন পুরুষ এবং ১৬,০৯৯ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং রয়েছে ৭০৫৩টি। শহরটির অবস্থানের অক্ষাংশ ও দ্রাঘিমাংশ হল ২২°৩৫′৪৫″ উত্তর ৯০°১৬′৫১″ পূর্ব﻿ / ﻿২২.৫৯৫৭৮৩° উত্তর ৯০.২৮০৭৮৭° পূর্ব﻿ / 22.595783; 90.280787। সমুদ্র সমতল থেকে শহরটির গড় উচ্চতা ৬.০৭ মিটার। ১৮৭৫ সালে নলছিটি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নলছিটি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ২৩.৩২ বর্গ কি.মি. আয়তনের নলছিটি শহর এলাকাটি নলছিটি পৌরসভা দ্বারা পরিচালিত হয়। নলছিটি শহরের স্বাক্ষরতার হার হলো শতকরা ৬৬.১ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and coordinates for Nalchity, Bangladesh"। distancesto.com। সংগ্রহের তারিখ ২০১৯-০১-০৬।  "এক নজরে পৌরসভা"। ১১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
ধনবাড়ী নওয়াব ইনস্টিটিউশন

সরকারি ধনবাড়ী নওয়াব ইনস্টিটিউশন বাংলাদেশের টাঙ্গাইল জেলার ধনবাড়ী উপজেলায় অবস্থিত একটি শিক্ষাপ্রতিষ্ঠান। ১৯১০ সালের ১৪ ডিসেম্বর ধনবাড়ী জমিদার বাড়ির তৎকালীন নবাব সৈয়দ নওয়াব আলী চৌধুরী প্রতিষ্ঠানটি প্রতিষ্ঠা করেন। ১৯১০ সালে প্রতিষ্ঠাকালীন প্রধান শিক্ষক হিসেবে নিয়োগ পান চন্দ্রনাথ তালুকদার এবং পরিচালনা কমিটির প্রধান ছিলেন মৌলভি রোস্তম আলী। ১৯২৯ সালে বিদ্যালয় ভবন নির্মণ করা হয়। ১১টি কক্ষ বিশিষ্ট মূল ভবনটি দৈর্ঘ্যে ২৩০ ফুট এবং প্রস্থ ৩০ ফুট। মূল ভবনে শিক্ষকদের অফিস কক্ষসহ গ্রন্থগার ও মিলনায়তন অবস্থিত। ১৯৬১ থেকে ১৯৬৬ সালের মধ্যে ভবনটির উত্তর দিকে আরো বৃদ্ধি করা হয়।এতে বর্তমানে ১ টি দ্বিতল ভবন ও ৩ টি একতলা এবং একটি টিনের ঘর নিয়ে প্রাতিষ্ঠানিক কার্যক্রম চালিয়ে যাচ্ছে। প্রতিষ্ঠানটি ধনবাড়ি জমিদার বাড়ি কমপ্লেক্সের মধ্যেই অবস্থিত। এর উত্তরে নবাব বাড়ি এবং সংলগ্ন ধনবাড়ী মসজিদ ও দিঘি। প্রতিষ্ঠানটিতে একটি খেলার মাঠ রয়েছে যার আয়তন ৩.৪৪ একর। বিদ্যালয়টি বাংলাদেশের জাতীয় মহাসড়ক এন৪ এর উত্তর পূর্ব পাশে অবস্থিত। "ধনবাড়ী উপজেলা"। বাংলাপিডিয়া। সংগ্রহের তারিখ ২৪ জানুয়ারি ২০২০।  "নওয়াব ইনস্টিটিউশনের শতবর্ষপূর্তি উৎসব আজ"। প্রথম আলো। সংগ্রহের তারিখ ২৪ জানুয়ারি ২০২০।
লালঠোঁটি বিষুবীয়া

লালঠোঁটি বিষুবীয়া (Phaethon aethereus) হলো একটি গ্রীষ্মমণ্ডলীয় বিষুবীয়া পাখি, গ্রীষ্মমণ্ডলীয় মহাসাগরের সাথে ঘনিষ্ঠভাবে সম্পর্কিত তিনটি সামুদ্রিক পাখিপ্রজাতির মধ্যে একটি এবং এটি বোটসওয়াইন পাখি নামেও পরিচিত। সমুদ্রের উপর দিয়ে উড়ে যাওয়ার সময় লালঠোঁট বিষুবীয়া ৪৪ কিলোমিটার প্রতি ঘণ্টা (২৭ মা/ঘ) গতিতে উড়তে পারে সমুদ্রের নূন্যতম ৩০ মিটার (১০০ ফু) ওপর দিয়ে ভ্রমণ করছে। এরা দাঁড়াতে পারে না এবং হাঁটায়ও পারদর্শী নয়। এদের পালকগুলো জলরোধী এবং পানিতে অডুবনীয়। বার্মুডায় আদিবাসী নয় এমন একটি পাখি লালঠোঁটি বিষুবীয়ার ছবি বারমুডিয়ান ৫০ ডলারে ছাপানোকে একটি ত্রুটি বা ভুল হিসেবে দেখানো হয়েছিল এবং পরবর্তীতে বারমুডায় পাওয়া যায় এমন একটি সাদা-লেজযুক্ত ট্রপিকবার্ড দ্বারা ২০১২ সালে প্রতিস্থাপন করা হয়েছিল। BirdLife International (২০১৬)। "Phaethon aethereus"। The IUCN Red List of Threatened Species। 2016: e.T22696637A93575425। ডিওআই:10.2305/IUCN.UK.2016-3.RLTS.T22696637A93575425.en।  Nellis, David W. (২০০১)। Common Coastal Birds of Florida and the Caribbean। Sarasota, Florida: Pineapple Press, Inc.। পৃষ্ঠা 83–84। আইএসবিএন 978-1-56164-191-8।  Johnson, Karen (১৮ ফেব্রুয়ারি ২০১৩)। "Canada's new banknotes strike some as loonie"। The Wall Street Journal।
ওড়িয়া লিপি

ওড়িয়া লিপি (ওড়িয়া: ଓଡ଼ିଆ ଲିପି); ওডিশা বা ওড়িশা লিপি নামেও পরিচিত) হলো একটি লিখন পদ্ধতি যা ব্যবহৃত হয় ওড়িয়া ভাষা লিখতে ও পড়তে। ওড়িয়া লিপির গঠন গোলাকার। গোলাকারের ওড়িয়া লিপি পশ্চিম ও উত্তর প্রতিবেশী দেবনাগরীর তুলনায় দক্ষিণ প্রতিবেশী তেলুগু এবং উত্তর প্রতিবেশী বাংলার সাথে ঘনিষ্ঠ সম্পর্ককে নির্দেশ করে। ⟨এ⟩ ⟨ঐ⟩ ⟨ও⟩ ⟨ঔ⟩-এর উচ্চারণ বাংলা, মালয়ালম, সিংহলী, তামিল, গ্রন্থ, বর্মী (বার্মিজ), খমের এবং থাইয়ের মতো দক্ষিণ-পূর্ব এশিয়ান লিপিগুলির সদৃশ, তবে এটি দেবনাগরী, গুজরাটি, গুরুমুখী, কন্নড়, তেলুগু এবং তিব্বতি থেকে স্পষ্টত আলাদা। ওডিয়ার লিপি ইউনিকোড স্ট্যান্ডার্ডে ১৯৯১ এর সংস্করণ ১.০ প্রকাশের সাথে যুক্ত হয়েছিল। The Unicode block for Odia is U+0B00–U+0B7F: